A Bizottság 2224/2000/EK rendelete
(2000. október 6.)
az azonos tulajdonságokkal rendelkező olívaolaj-termelőövezetek körülhatárolásáról szóló 2138/97/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2702/1999/EK rendelettel [1] módosított, az olajok és zsírok piacának közös szervezéséről szóló, 1966. szeptember 22-i 136/66/EGK tanácsi rendeletre [2],
tekintettel a legutóbb az 1639/98/EK rendelettel [3] módosított, az olívaolaj termelésére nyújtott támogatásra és az olívaolaj termelői szervezeteinek támogatására vonatkozó általános szabályok megállapításáról szóló, 1984. július 17-i 2261/84/EGK tanácsi rendeletre [4] és különösen annak 19. cikkére,
mivel:
(1) A 2261/84/EGK rendelet 18. cikke megállapítja, hogy az olajbogyó-terméshozamokat és az olívaolaj-hozamokat a termelő tagállamok által szolgáltatott adatok alapján az azonos tulajdonságokkal rendelkező termelőövezetek szerint kell rögzíteni.
(2) A termelőövezeteket a legutóbb a 2075/98/EK rendelettel [5] módosított, az azonos tulajdonságokkal rendelkező olívaolaj-termelőövezetek körülhatárolásáról szóló, 1997. október 30-i 2138/97/EK bizottsági rendelet [6] melléklete jelölte ki. Közigazgatási és strukturális okok miatt az azonos tulajdonságokkal rendelkező termelőövezetek tekintetében módosításokat kell végrehajtani az 1999/2000. gazdasági évre, különösen Spanyolországban és Olaszországban.
(3) Az e rendeletben előírt intézkedések összhangban vannak az Olaj- és Zsírpiaci Irányítóbizottság véleményével,
ELFOGADTA EZT A RENDELETET:
1. cikk
A 2138/97/EK rendelet melléklete a következőképpen módosul:
1. Az A. pont helyébe e rendelet melléklete lép.
2. A D. pontban a "Comunidad autònoma Aragón" címszó alatt:
a) "Zaragoza" tartományban:
- az 1. övezet "Los Pintanos, Sobradiel, Añon, Albeta, El Burgo de Ebro e Utebo" településekkel egészül ki,
- a 2. övezet "Aladrén, Atea, Fuentes de Jiloca, Malanquilla, Mara, Montón, Murero, Nuévalos, Villarroya de la Sierra és Velilla de Jiloca" településekkel egészül ki,
- a 3. övezet "Cuarte de Huerva" településsel egészül ki,
- a 4. övezet "Añón, Remolinos, Bórboles, Murillo de Gallego és Pinseque" településekkel egészül ki,
- az 5. övezet "Abanto, Montón, Ruesca, Villarroya de la Sierra, Belmonte de Calatayud, Cervera de la Cañada és Salillas de Jalón" településekkel egészül ki,
- a 6. övezet "Cuarte de Huerva, Alborge és Velilla de Ebro" településekkel egészül ki;
b) "Teruel" tartományban:
- a 3. övezet "Plou" településsel egészül ki,
- a 4. övezet "La Cerollera, La Codoñera, Lledo, Las Parras de Castellote és Torrevelilla" településekkel egészül ki;
c) "Huesca" tartományban:
- a 2. övezet "Albero Bajo" településsel egészül ki,
- az 5. övezet "Abizanda, Arén, Argavieso, Azara, Azlor, Baells, Barcabo, Benabarre, Casbas de Huesca, Estopiñán del Castillo, La Fueva, Graus, Isabena, Loporzano, Loscorrales, Lupiñen-Ortilla, Piacés, Salas Altas, Salillas, Senés de Alcubierre, Tardienta, Torralba de Aragón és Torres de Alcanadre" településekkel egészül ki.
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. október 6-án.